ధోనీ విమర్శకులపై రవిశాస్త్రి మండిపాటుకోల్కతా: భారత జట్టు మాజీ కెప్టెన్ ఎంఎస్ ధోనీని విమర్శిస్తున్న వారిపై కోచ్ రవిశాస్త్రి మరోసారి విరుచుకుపడ్డాడు. మహీని తప్పుపట్టేవారు ముందు తమ కెరీర్ ఏపాటిదో గ్రహించాలని ఘాటుగా స్పందించాడు. ధోనీని దిగ్గజ ఆటగాడుగా కొనియాడాడు. న్యూజిలాండ్తో జరిగిన రెండో టీ-20లో ఽధోనీ ఆట తీరు సరిగాలేదని, అతడి స్థానంలో యువ ఆటగాడికి చోటిస్తే బాగుంటుందని మాజీ ఆటగాళ్లు వీవీఎస్ లక్ష్మణ్, అజిత్ అగార్కర్ విమర్శించిన సంగతి తెలిసిందే. ‘ధోనీని కామెంట్ చేసే వారు ముందుగా తమ కెరీర్ సంగతేమిటో చూసుకోవాలి. ధోనీలో ఇంకా చాలా క్రికెట్ ఉంది. ఆ దిగ్గజ ఆటగాడికి మద్దతు పలకడం జట్టు బాధ్యత. వికెట్ల వెనకాల ధోనీని మించిన వారులేరు. బ్యాట్స్మన్గానే కాకుండా మైదానంలో చురుకుదనం, సమయ స్ఫూర్తితో జట్టుకు ఎన్నో విధాలుగా మేలు చేస్తాడు’ అని విమర్శకులకు శాస్త్రి గట్టిగా హితవు పలికాడు. మరోవైపు ప్రస్తుత భారత జట్టు ఫీల్డింగ్ అత్యుత్తమ ప్రమాణాలతో ఉందని, ఈ విషయంలో ఇంతకు ముందు జట్లకన్నా ఎంతో మెరుగని కితాబిచ్చాడు.
dhonee vimarsakulapai ravisastri mandipaatukolkataa: bhaarata jattu maji kepten ms dhoneeni vimarsistunna vaaripai koch ravisastri marosari viruchukupaddaadu. maheeni tappupattevaaru mundu tama kereer epatido grahinchaalani ghaatugaa spandinchaadu. dhoneeni diggaja aatagaadugaa koniyadadu. neujilaandto jarigina rendo t-20loo edhoni aata teeru sarigaledani, atadi sthaanamlo yuva aatagaadiki chotiste baguntundani maji aatagaallu vvs lakshman, ajit agarkar vimarsinchina sangati telisinde. ‘dhoneeni comment chese vaaru mundugaa tama kereer sangathemito chusukovali. dhoneelo inka chala cricket undi. aa diggaja aatagaadiki maddatu palakadam jattu baadhyata. viketla venakaala dhoneeni minchina vaaruleru. batsmangane kakunda maidaanamlo churukudanam, samaya sphuurtithoo jattuku enno vidhaalugaa melu chestaadu’ ani vimarsakulaku saastri gattigaa hitavu palikaadu. marovaipu prastuta bhaarata jattu feelding atyuttama pramaanaalatoe undani, ee vishayamlo intaku mundu jatlakanna entho merugani kitaabichaadu.